ingsun têtêpake dadi adipati ana ing Singasari, amêdananana para bupati ing bang wetan kabèh, lan sun paringi lungguh rong lêksa karya, apa manèh sun têmokake putraningsun nini putri Kasmalawati, ingsun trimakake marang Adipati Bandhung Bôndawasa, mungguh dhaupe besuk dina Buda Cêmêngan môngsa Manggasri iki, banjur parentahna marang kawulaningsun para bupati pasisir môncanagara kabèh, nuli sira dhawuhna makajangan ana ing alun-alun. Sadurunge dhaup Si Arya Bandhung Bôndawasa ingsun pasrahake marang sira, aja nganti kêkurangan siji ara,apa. patih matur sandika.